
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ακινήτου που έχει χαρα- 
κτηρισθεί ως έργο τέχνης και βρίσκεται εντός του ρυμοτομικού 


σχεδίου Αθηνών. 1 

Έγκριση πολεοδομικής μελέτης τμήματος της πολεοδομικής ενό¬ 
τητας «Λαθέα» του Δήμου Αχαρνών». 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση μεταφοράς συντελεστή δόμησης ακινήτου που έχει χαρακτηρι¬ 
στεί ως έργο τέχνης και βρίσκεται εντός του ρυμοτομικού σχεδίου 

Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/79 (ΦΕΚ 58/Α) και ειδικότερα το 
άρθρο 2. 

2. Τις διατάξεις του Π. Δ/τος 470/79 (ΦΕΚ 138/Α). 

3. Τις διατάξεις του Π. Δ/τος 510/79 (ΦΕΚ 154/Α). 

4. Τις διατάξεις του Ν. 1032/1980 (ΦΕΚ 57/Α) και ειδικότερα τα 
άρθρα 2, 3 και 7. 

5. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

6. Την υπ’ αριθ. 302117/85 πράξη συναίνεσης των κ.κ. Ελένης 
χήρας Γκλαβάνη και Πέτρου Βλάχου, κατοίκων Αθηνών, οδός Δελφών 
2 και Διδότου, αποκλειστικών κυρίων του παρακάτω περιγραφομένου 
ακινήτου. 

7. Την υπ’ αριθ. 33299/6439/25.5.1987 απόφαση του Υπουργού 
Περιβάλλοντος, Χωροταξίας και Δημοσίων Έργων για προέγκριση της 
σχετικής μελέτης. 

8. Την υπ’ αριθ. 68/86 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την κατόπιν αυτοψίας της αρχιτέκτονος Β. Βιδαλάκη επιβε¬ 
βαίωση των εμπλεκομένων στον υπολογισμό του μεταφερόμενου συντε¬ 
λεστή δόμησης στοιχείων του ακινήτου που βρίσκεται στη συμβολή των 
οδών Δελφών 2 και Διδότου του ρυμοτομικού σχεδίου Αθηνών, με πρό¬ 


ταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται στη συμβολή των οδών Δελφών αριθ. 2 και 
Διδότου του ρυμοτομικού σχεδίου Αθηνών και έχει χαρακτηρισθεί ως 
έργο τέχνης με την υπ’ αριθ. Γ/1442/22871/24.5.1985 (ΦΕΚ 351 
Β) απόφαση της Υπουργού Πολιτισμού και Επιστημών και του οποίου 
την αποκλειστική κυριότητα έχουν οι παραπάνω αιτούντες τη μεταφορά 
του συντελεστή δόμησης, όπως το βαρυνόμενο ακίνητο φαίνεται με στοι¬ 
χεία Α, Β, Γ, Δ, Ε, Ζ, Α στο σχετικό πρωτότυπο διάγραμμα σε κλίμακα 
1: 200 πού έχει θεωρηθεί από τον Προϊστάμενο της Δ/νσης Πολεοδο- 
μικών Εφαρμογών με την υπ’ αριθ. 37053/1987 πράξη του καφου 
συνοπτικό του αντίτυπο δημοσιεύεται μετο παρόν διάταγμα. 

2. Τα ειδικότερα στοιχεία του βαρυνόμενου ακινήτου και της μετα¬ 
φοράς του συντελεστή δόμησης είναι τα εξής: 

α) εμβαδόν οικοπέδου: 321,97 μ 2 . 

β) Συντελεστής δόμησης της περιοχής, βάσει του οποίου πραγματο¬ 
ποιείται η μεταφορά: 3,6. 

γ) Δομήσιμες επιφάνειες που αντιστοιχούν σ’ αυτό είναι: 

321,97 X 3,6 = 1159,09 τ.μ. 

δ) Δομημένη επιφάνεια: 779,13 τ.μ. 

ε) Μεταφερόμενη δομήσιμη επιφάνεια από ορόφους: 

1159,09 τ.μ. - 779,13 τ.μ. = 379,96 τ.μ. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα α) Πέτρου Βλάχου για εμβαδόν 227,97 τ.μ. από όροφο και β) 
Ελένης χήραςΤ. Γκλαβάνη 151,99 τ.μ. από όροφο. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή της 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 25 Ιουνίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

( 2 ) 

Έγκριση πολεοδομικής μελέτης τμήματος της πολεοδομικής ενότητας 
«Λαθέα» του Δήμου Αχαρνών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 (ΦΕΚ 33/Α), όπως τροποποιή¬ 
θηκε με το Ν. 1512/1985 (ΦΕΚ 4/Α) και ειδικότερα τα άρθρα 6 (παρ. 
1, 4, 5 και 6), 7 (παρ. 1, 2 και 4), 10 (παρ. 1), 11 (παρ. 5) και 43 
(παρ. 3 και 10). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 9. 

3. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 6 (παρ. 1), 7, 8 και 9. 

4. Τις διατάξεις του Ν. 1558/1985 (ΦΕΚ 137/Α) και ειδικότερα 
το άρθρο 23 (παρ. 1). 

5. Τις διατάξεις του Ν. 880/1979 (ΦΕΚ 58/Α) και ειδικότερα το 
άρθρο 2 (παρ. 1). 

6. Την υπ’ αριθ. 19658/841/14.4.1983 απόφαση του Υπουργού 
Χωροταξίας, Οικισμού και Περιβάλλοντος (ΦΕΚ 154/Δ/83 διόρθωση 
ΦΕΚ 457/Δ/84). 

7. Την υπ’ αριθ. 56318/2475/19.8.1986 απόφαση του Υπουργού 
Περιβάλλοντος, Χωροταξίας και Δημοσίων Έργων «χαρακτηρισμός ως 
πυκνοδομημένου τμήματος της πολεοδομικής ενότητας «Λαθέα» του 
Δήμου Αχαρνών Αττικής. 

8. Την υπ’ αριθ. 56319/2476/86 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση πολεοδο¬ 
μικής προμελέτης της πολεοδομικής ενότητας «Λαθέα» του Δήμου 
Αχαρνών (Ν. Αττικής)». 

9. Τις διατάξεις του Ν. 1515/85 (ΦΕΚ 18/Α) και ειδικότερα το 
άρθρο 4 (παρ. 3). 

10. Τις υπ’ αριθ. 47/84, 72/84, 53/86, 216/86, 268/1 - 
268/43 γνωμοδοτήσεις του δημοτικού συμβουλίου Αχαρνών. 

11. Την υπ’ αριθ. 2/19η συν. /9.12.86 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Νομού Αττικής. 

12. Την υπ’ αριθ. 39/87 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

13. Την υπ’ αριθ. 208/1987 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της περιοχής «Λαθέα Β'» η οποία 
αποτελεί τμήμα της πολεοδομικής ενότητας «Λαθέα» του Δήμου 
Αχαρνών (Αττικής) που το μεγαλύτερο τμήμα της έχει χαρακτηριαθεί 
ως πυκνοδομημένο με την υπ’ αριθ. 56318/2475/19.8.86 απόφαση 
του Υπουργού Περιβάλλοντος, Χωροταξίας και Δημοσίων Έργων, με 
τον καθορισμό οικοδομήσιμων χώρων, οδών, πεζοδρόμων, κοινοχρή¬ 
στων χώρων χώρου εκκλησίας, παιδικής χαράς, νηπιαγωγείου, βρεφο¬ 
νηπιακού σταθμού, αθλητικών χώρων, πάρκου, κέντρου υγείας, δημο¬ 
τικού - νηπιαγωγείου, χώρων πλατειών, στάθμευσης αυτοκινήτων (Ρ), 
όπως οι παραπάνω ρυθμίσεις φαίνονται στα τρία (3) χρωματισμένα σχε¬ 
τικά πρωτότυπα διαγράμματα σε κλίμακα 1: 1.000 που θεωρήθηκαν 
από τον Προϊστάμενο της Διεύθυνσης Πολεοδομικών Εφαρμογών με 
την υπ’ αριθ. 33586/1987 πράξη του και που συνοπτικά τους αντί¬ 
τυπα δημοσιεύονται με το παρόν διάταγμα. 

Άρθρο 2. 

Η περιοχή της οποίας το πολεοδομικό σχέδιο εγκρίνεται με το άρθρο 
1 του παρόντος, υπάγεται ως προς την εισφορά σε γη στις διατάξεις των 
παραγράφων 4 και επόμενες του άρθρου 8 του Ν. 1337/1983. 

Άρθρο 3. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής «Άγ. Δημήτρης - Αυλίζα (Α και Β)» της 
οποίας εγκρίνεται το πολεοδομικό σχέδιο με το άρθρο 1 του παρόντος. 

Άρθρο 4. 

1. Στην παραπάνω περιοχή καθορίζεται Ζώνη Ειδικών Κινήτρων 
(ΖΕΚ) και Ζώνη Αγοράς Συντελεστή (ΖΑΣ) όπως φαίνονται να περι¬ 
κλείονται με την ένδειξη ΖΕΚ και ΖΑΣ αντίστοιχα στα σχετικά δια¬ 
γράμματα. 

Μέσα στη Ζώνη Αγοράς Συντελεστή (ΖΑΣ) ορίζεται δεύτερος αυξη¬ 


μένος συντελεστής 1,20 και μέγιστο ποσοστό κάλυψης 70%. 

Άρθρο 5. 

1. Στους οικοδομήσιμους χώρους χαρακτηρίζονται στα διαγράμ¬ 
ματα με το στοιχείο Α καθορίζεται χρήση αμιγούς κατοικίας, όπως η 
χρήση αυτή προσδιορίζεται με το άρθρο 2 του από 23.2.1987 Π. Δ/τος 
(ΦΕΚ 166/Δ). 

2. Στους υπόλοιπους οικοδομήσιμους χώρους της περιοχής καθορί¬ 
ζεται η χρήση γενικής κατοικίας, όπως η χρήση αυτή προσδιορίζεται με 
το άρθρο 3 του παραπάνω Π. Δ/τος. 

3. Τα επαγγελματικά εργαστήρια της χρήσης γενικής κατοικίας που 
αναφέρονται στην παράγρ. 10 του άρθρου 3 του ως άνω Π. Δ/τος προσ¬ 
διορίζονται από την παράγρ. 6 του άρθρου 1 και από τον πίνακα του άρ¬ 
θρου 2 του Π. Δ/τος 84/1984 (ΦΕΚ 33/Α), εκτός της δραστηριό¬ 
τητας του ίδιου πίνακα με στοιχεία: 


α/α Κ/Α ΕΣΥΕ Δραστηριότητα 

90 201 1 Σφαγή και εκδορά 

αυτών 


Άρθρο 6. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2), τριών (3), τεσσάρων (4) και έξι (6) μέτρων φαί¬ 
νονται στα ίδια διαγράμματα. 

Άρθρο 7. 

Τα έλάχιστα όρια εμβαδού και προσώπου των οικοπέδων κκαι οι 
λοιποί όροι και περιορισμοί δόμησης ορίζονται ως εξής: 

1. Ελάχιστο πρόσωπο: δέκα (10) μέτρα. 

2. Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα α) εφόσον κατά τη δη¬ 
μοσίευση του παρόντος έχουν: 

- Ελάχιστο πρόσωπο: έξι (6) μέτρα. 

- Ελάχιστο εμβαδόν: εκατό (100) τ.μ. και 

β) προκύπτουν από την οριστική πράξη εφαρμογής της πολεοδομικής 
μελέτης με όποιες διαστάσεις και αν έχουν. 

3. Επιπλέον των διαστάσεων των παρ. 1 και 2 του παρόντος θεωρού¬ 
νται άρτια και οικοδομήσιμα εφόσον α) στο οικοδομήσιμο τμήμα του οι¬ 
κοπέδου εγγραφεται κάτοψη κτιρίου με ελάχιστη επιφάνεια 50 μ 2 και 
ελάχιστη διάσταση πέντε (5) μέτρα και β) δεν δημιουργήθηκαν από κα¬ 
τάτμηση που έγινε κατά παράβαση των διατάξεων του από 22.6.83 Π. 
Δ/τος «Καθορισμός Ζώνης οικιστικού ελέγχου (ΖΟΕ) και κατωτάτου 
ορίου κατάτμησης σε ολόκληρη την εκτός σχεδίου και εκτός ορίων οικι¬ 
σμών προϋφισταμένων του 1923 περιοχή του Ν. Αττικής» (ΦΕΚ 
284/Δ). 

4. Μέγιστο ποσοστό κάλυψης για τα κατά κανόνα άρτια οικόπεδα πε¬ 
νήντα τοις εκατό (50%) και για τα κατά παρέκκλιση άρτια οικόπεδα 
εξήντα τοις εκατό (60%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση των προηγουμένων παραγραφών 4 και 5 ορίζεται 
συντελεστής δόμησης 1, 20 και μέγιστο ποσοστό κάλυψης εβδομήντα 
τοις εκατό (70%) για οικόπεδα εμβαδού μικρότερου των 150 μ 2 . Η 
εξαίρεση αυτή έχει εφαρμογή μόνο σε οικόπεδα που έχουν προκόψει από 
κατάτμηση μέχρι τη 10.3.82 αφού αφαιρεθεί το εμβαδόν της εισφοράς 
σε γη σύμφωνα με το Ν. 1337/1983. 

7. Μέγιστο επιτρεπόμενο ύψος των κτιρίων έντεκα (11) μέτρα. 

Άρθρο 8. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 26 Ιουνίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

